Document ID: 31994R1756

Komisijas Regula (EK) Nr. 1756/94
(1994. gada 18. jūlijs),
ar ko atver importa kvantitātes kvotas 122., 123., 124., 125. B, 140. un 146. C kategorijas tekstilizstrādājumiem no Ķīnas Tautas Republikas un ar ko groza IV un V pielikumu Padomes Regulā (EK) Nr. 517/94 par kopīgiem noteikumiem tekstilizstrādājumu importam no dažām trešām valstīm
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EK) Nr. 517/94 (1994. gada 7. marts) par kopīgiem noteikumiem tekstilizstrādājumu importam no dažām trešām valstīm, uz kurām neattiecas divpusēji nolīgumi, protokoli vai citas vienošanās, vai arī citi īpaši noteikumi par importu Kopienā [1], un jo īpaši tās 3. panta 3. punktu un 3. panta 5. punktu kopā ar 25. panta 4. punktu,
tā kā 3. panta 3. punkts Regulā (EK) Nr. 517/94 paredz, ka V pielikumā norādītos tekstilizstrādājumus no uzskaitītajām valstīm var importēt vienīgi tad, ja saskaņā ar attiecīgo 25. pantā paredzēto kārtību noteikts gada kvantitātes ierobežojums;
tā kā sešas dalībvalstis iesniegušas Komisijai prasību, kurā lūgts ieviest importa kvotas 122., 123., 124., 125. B, 140. un 146. C kategorijas tekstilizstrādājumiem no Ķīnas Tautas Republikas, lai tiktu ievērotas attiecīgas tirgus prasības; tā kā pēc apspriedēm ar 25. pantu izveidotajā komitejā tika atzīts par vajadzīgu, jo īpaši ņemot vērā stāvokli attiecīgajā Kopienas rūpniecības nozarē, noteikt gada kvantitātes ierobežojumus attiecīgi 130, 5, 600, 8, 100 un 270 tonnu apmērā, kam no šīs regulas spēkā stāšanās dienas tiek pakļauts Kopienas imports attiecībā uz 122., 123., 124., 125. B, 140. un 146. C kategorijas izstrādājumiem no Ķīnas Tautas Republikas; tā kā tāpēc ir jāgroza Regulas (EK) Nr. 517/94 IV un V pielikums un jāparedz, ka juridiskās drošības interesēs šī kvota tiks pārvaldīta saskaņā ar minētās Padomes regulas 17. pantā noteikto kārtību;
tā kā šie pasākumi saskan ar atzinumu, ko sniegusi komiteja, kas izveidota ar Regulu (EK) Nr. 517/94,
IR PIEŅĒMUSI ŠO REGULU.
1. pants
Ķīnas Tautas Republikā ražotiem tekstilizstrādājumiem, kas ietilpst 122., 123., 124., 125. B, 140. un 146. C kategorijā, kurus ieved Kopienā, piemēro, attiecīgi, 130, 5, 600, 8, 100 un 270 tonnu gada kvantitātes ierobežojumus, kurus pārvalda saskaņā ar procedūru, kas paredzēta Padomes Regulas Nr. 517/94 17. pantā.
2. pants
Padomes Regulas Nr. 517/94 IV un V pielikumu groza, kā norādīts šīs regulas pielikumā.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 18. jūlijā

Labels: 1
3
18
5